Kastalia
Kastalia er en hellig kilde, som springer fra Parnassosbjerget ved Apollontemplet i Delfi. Inden de orakelsøgende trådte ind på helligområdet, rensede de sig med et rituelt bad i kildevandet. Pga. kildens beliggenhed nær Apollons og musernes hellige bjerg lovpriste de romerske digtere Kastalia som selve den kunstneriske inspirations kilde, en position, som den sammen med Hippokrene beholdt i europæisk digtning.